དག་སྣང་གི་བདག་པོ་བོད་པས་གཙོས་བོད་དོན་རྒྱབ་སྐྱོར་ཚོགས་པ་དང་སྒྲིག་འཛུགས་ཁག་གིས་ཞི་ཅིན་ཕེང་གི་ཕ་དམ་པ་ཞི་ཀྲུང་ཞོན་ལགས༧རྒྱལ་བ་པན་ཆེན་རྣམ་གཉིས་དང་ཐུགས་ཉེ་བོ་ཡོད་པ་དང་བོད་དོན་ཐད་ལྟ་བ་ཅུང་གུ་ཡངས་འཛིན་མཁན་ཞིག་ཡིན་པའི་ཆ་ནས་བུ་ཞི་ཅིན་ཕེང་གིས་ཀྱང་ཕ་རྗེས་་བུས་དེད་ནས་བོད་དོན་ཐད་མ་མཐའ་ཡང་ཅང་ཙེ་མེན་དང་ཧོའོ་ཅིན་ཐོའོ་ལས་སྲིད་ཇུས་ཅུང་བཟང་པོ་ཞིག་འཛིན་སྲིད་པར་ཡིད་ཆེས་དང་རེ་སྒུག་བྱས་མཐར།ཟླ་སྔོན་མར་རྒྱ་ནག་དེང་གཞུང་གིས་འགྲེམས་སྤེལ་བྱས་པའི༼བོད་ལྗོངས་དེབ་རྒྱབ་ཤོག་དཀར་པོ་ཅན༽ཟེར་བས།༧གོང་ས་རྒྱལ་བ་རིན་ཆོ་ཆེ་མཆོག་ལ་སྐྱོན་བརྗོད་དྲག་པོ་དང་སྦྲགས།ལོ་མང་སྔོན་གཏན་འབེབས་དང་དུས་དེ་རིང་ད་དུང་མུ་མཐུད་ནས་ལག་ལེན་དུ་བསྟར་གྱིན་པའི་བོད་དོན་སེལ་ཐབས་གཉིས་སྨན་དབུ་མའི་ལམ་གྱི་སྲིད་ཇུས་ལ་མཐའ་གཅིག་ཏུབོད་རང་བཙན་གྱི་གོམ་པ་དང་པོཞེས་དགག་རྒྱག་དང་རྩིས་མེད་རྣམ་གཅོད་བྱས་ཡོད་པས།རེ་བས་ཕོངས་པས་བོད་པ་ཚོ་ཡང་གཅིག་རེ་བས་ཕོངས།དེ་ལས་ཤེས་ཐུབ་པ་ཞིག་ནི་ཞི་ཅིན་ཕེང་ལ་ཅང་ཧོའོ་ཡི་དྲག་པོའི་སྲིད་ཇུས་ལས་བོད་དོན་ཐག་གཅོད་ཐད་ལྟ་བ་གསར་བ་ཞིག་མེད་པ་མཚོན་ཡོད་ལ།བོད་དོན་ལ་བསམ་བློ་གཏོང་རྒྱུའི་བློ་སྤོབས་དང་།རྣམ་དཔྱོད།གདེང་ཚོད་མེད་པའང་གསལ་བོ་རེད།